VENDIM
Nr. 19/2016

PËR MIRATIMIN E STRUKTURËS, ORGANIKËS DHE KATEGORIZIMIT TË POZICIONEVE TË PUNËS TË AUTORITETIT TË MEDIAVE AUDIOVIZIVE (AMA)

	Në mbështetje të nenit 78 të Kushtetutës, të neneve 9 e 10 të ligjit nr. 9584, datë 17.7.2006, “Për pagat, shpërblimet dhe strukturat e institucioneve të pavarura kushtetuese dhe të institucioneve të tjera të pavarura, të krijuara me ligj”, të ndryshuar, si dhe të neneve 15, pika 2, dhe 19, pika 17, të ligjit nr. 97/2013 “Për mediat audiovizive në Republikën e Shqipërisë”, me propozimin e Autoritetit të Mediave Audiovizive, 

KUVENDI
I REPUBLIKËS SË SHQIPËRISË

VENDOSI:

	I. Miratohet struktura, organika dhe kategorizimi i pozicioneve të punës të Autoritetit të Mediave Audiovizive.
	II. Struktura e Autoritetit të Mediave Audiovizive është sipas lidhjes nr. 1, bashkëlidhur këtij vendimi.
	III. Organika e Autoritetit të Mediave Audiovizive është sipas lidhjes nr. 2, bashkëlidhur këtij vendimi.
	IV. Vendimi i Kuvendit nr. 184, datë 19.5.2008, “Për miratimin e strukturës, organikës dhe kategorizimit të pozicioneve të punës të Këshillit Kombëtar të Radios dhe Televizionit”, i ndryshuar, shfuqizohet.
	V. Ky vendim hyn në fuqi menjëherë.

KRYETARI
Ilir Meta
Miratuar në datën 10.3.2016

